2016թ. բռնություններով ամենաշատն աչքի են ընկել Հարավային Ամերիկայի քաղաքները: Մեքսիկայի Հասարակական անվտանգության քաղաքացիական խորհրդի ամենամյա վարկանշային աղյուսակը ներկայացրել է անցյալ տարվա ընթացքում բռնություններով աչքի ընկած քաղաքների ցանկը: Առաջին 50-ի մեջ 43-ը Լատինական Ամերիկայի քաղաքներից են, որոնցից 19-ը Բրազիլիայից, 8-ը՝ Մեքսիկայից, 7-ը՝ Վենասուելայից: Ընդ որում՝ աղյուսակը գլխավորում է Վենեսուելայի մայրաքաղաք Կարակասը: Այս տարածաշրջանում բռնության մակարդակը պայմանավորված է թմրանյութերի օգտագործմամբ, տարբեր ավազակախմբերի միջև պատերազմներով, քաղաքական անկայունությամբ, աճող աղքատությամբ: